
118                                                                                                                                    DR 31.10.2016                                    

 

Bagaimana juga Kerajaan Persekutuan ingin memastikan dan memberi jaminan 
kepada setiap warganegara Malaysia agar setiap hospital kerajaan dilengkapi dengan 
langkah-langkah keselamatan yang sewajarnya?  

Isu ketiga saya Tuan Yang di-Pertua ialah PERMATA. Pendidikan dan asuhan 
awal adalah satu polisi yang sepatutnya melahirkan generasi yang berwawasan. Saya 
mendapati bahawa adalah penting untuk melabur dalam pendidikan awal kanak-kanak demi 
pertumbuhan dan perkembangan yang lebih baik. Maka, segala pengkhususan dan 
pemfokusan yang bernas perlu diperbincangkan. Saya telah beberapa kali mencadangkan 
agar PERMATA lebih sesuai dipertanggungjawabkan kepada Kementerian Pembangunan 
Wanita, Keluarga dan Masyarakat. Namun begitu, ada kalanya Kementerian Persekutuan, 
khususnya Jabatan Perdana Menteri gagal memberi penjelasan yang munasabah dan 
rasional.  

Tuan Yang di-Pertua, saya mengambil kesempatan kali ini untuk memperjelaskan 
beberapa faktor yang rasional mengapa PERMATA perlu dipertanggungjawabkan kepada 
Kementerian Pembangunan Wanita, Keluarga dan Masyarakat. Pertama, saya berpendapat 
bahawa terdapat pertindihan bidang kuasa di antara JPM- Jabatan Perdana Menteri, 
dengan Kementerian Pembangunan Wanita, Keluarga dan Masyarakat, di mana PERMATA 
sebenarnya lebih sesuai diletakkan di bawah Kementerian Pembangunan Wanita, Keluarga 
dan Masyarakat.  

PERMATA bersaing dengan pusat asuhan dan pusat pendidikan awal yang lain 
seperti yang disediakan oleh Jabatan Kemajuan Masyarakat (KEMAS) di bawah jagaan 
Kementerian Kemajuan Luar Bandar dan Wilayah dan yang disediakan oleh Jabatan 
Perpaduan Negara dan Integrasi Nasional serta taman asuhan kanak-kanak yang berada di 
bawah bidang kuasa Kementerian Pembangunan Wanita, Keluarga dan Masyarakat. 
Kontroversi dan aspek ini perlu diberi perhatian. Terdapat pertindihan bidang kuasa di 
antara JPM dan KPWKM, di mana PERMATA sebenarnya lebih sesuai diletakkan di bawah 
KPWKM.  

Kedua, PERMATA merupakan agensi yang bertanggungjawab dalam kelayakan 
para pengasuh dan penjaga melalui kursus asuhan dan didikan awal PERMATA. 
PERMATA sepatutnya memainkan peranan sebagai sebuah agensi yang merancang serta 
melakukan koordinasi antara agensi kerajaan serta pihak lain yang terlibat dalam asuhan 
kanak-kanak dan pendidikan awal kanak-kanak dan bukannya satu operator yang bersaing 
dengan pusat asuhan dan pusat pendidikan awal yang lain. Memandangkan setiap 
pengasuh dan penjaga kanak-kanak wajib mengikut kursus asuhan dan didikan awal 
PERMATA sebelum layak berkhidmat di taska berdaftar, ini menunjukkan bahawa 
PERMATA merupakan salah satu agensi yang berkuasa atau terlibat dalam mengawal selia 
sektor asuhan dan pendidikan awal kanak-kanak.  

Oleh itu, sekali lagi saya berpendapat bahawa PERMATA sepatutnya dipindahkan 
ke KPWKM supaya berfungsi sebagai sebuah agensi yang membuat perancangan dan 
koordinasi dalam sektor ini dan bukannya menubuhkan taska dan tabika sendiri di merata-
rata tempat untuk bersaing dengan taska dan tabika yang lain, merebut sumber dengan 
taska dan tabika swasta dan mengekang kewujudan mereka.  

Ketiga, Kementerian Pembangunan Wanita, Keluarga dan Masyarakat melalui 
Jabatan Kebajikan Masyarakat mempunyai rekod-rekod terperinci untuk mengenal pasti 
sasaran yang sepatutnya menikmati Program PERMATA.  

           Maka, jika tanggungjawab untuk mengendalikan PERMATA diberikan kepada 
KPWKM, sasaran dan objektif PERMATA dapat dilaksanakan tanpa sebarang keraguan. 
Tuan Yang di-Pertua, persoalan saya ialah jika saya boleh senaraikan beberapa rasional 
mengapa PERMATA perlu dipertanggungjawabkan kepada Kementerian Pembangunan 
Wanita, Keluarga dan Masyarakat, apakah rasional Kerajaan Persekutuan tetap berdegil 
untuk meletakkan PERMATA di bawah tanggungjawab Jabatan Perdana Menteri?  

Soalan tambahan saya Tuan Yang di-Pertua ialah, adakah benar kelayakan para 
pengasuh dan penjaga PERMATA ialah hanya wajib lulus dalam Sijil Pelajaran Malaysia 
(SPM) dan kursus asuhan dan didikan awal PERMATA? Adakah juga benar hanya terdapat 
1,551 daripada 18,769 orang pengasuh yang mempunyai ijazah? Bermaksud, yang 
mempunyai ijazah hanya 1,551 sahaja daripada jumlah 18,769. Anggaran yang agak jauh. 
Bagaimana seseorang yang berkelayakan SPM sahaja diberikan kepercayaan yang begitu 
tinggi untuk membimbing dan mendidik kanak-kanak pada peringkat awal?  



Bagaimana juga Kerajaan Persekutuan ingin memastikan dan memberi jaminan kepada setiap warganegara Malaysia agar setiap hospital kerajaan dilengkapi dengan langkah-langkah keselamatan yang sewajarnya?. Isu ketiga saya Tuan Yang di-Pertua ialah PERMATA. Pendidikan dan asuhan awal adalah satu polisi yang sepatutnya melahirkan generasi yang berwawasan. Saya mendapati bahawa adalah penting untuk melabur dalam pendidikan awal kanak-kanak demi pertumbuhan dan perkembangan yang lebih baik. Maka, segala pengkhususan dan pemfokusan yang bernas perlu diperbincangkan. Saya telah beberapa kali mencadangkan agar PERMATA lebih sesuai dipertanggungjawabkan kepada Kementerian Pembangunan Wanita, Keluarga dan Masyarakat. Namun begitu, ada kalanya Kementerian Persekutuan, khususnya Jabatan Perdana Menteri gagal memberi penjelasan yang munasabah dan rasional. Tuan Yang di-Pertua, saya mengambil kesempatan kali ini untuk memperjelaskan beberapa faktor yang rasional mengapa PERMATA perlu dipertanggungjawabkan kepada Kementerian Pembangunan Wanita, Keluarga dan Masyarakat. Pertama, saya berpendapat bahawa terdapat pertindihan bidang kuasa di antara JPM- Jabatan Perdana Menteri, dengan Kementerian Pembangunan Wanita, Keluarga dan Masyarakat, di mana PERMATA sebenarnya lebih sesuai diletakkan di bawah Kementerian Pembangunan Wanita, Keluarga dan Masyarakat. PERMATA bersaing dengan pusat asuhan dan pusat pendidikan awal yang lain seperti yang disediakan oleh Jabatan Kemajuan Masyarakat (KEMAS) di bawah jagaan Kementerian Kemajuan Luar Bandar dan Wilayah dan yang disediakan oleh Jabatan Perpaduan Negara dan Integrasi Nasional serta taman asuhan kanak-kanak yang berada di bawah bidang kuasa Kementerian Pembangunan Wanita, Keluarga dan Masyarakat. Kontroversi dan aspek ini perlu diberi perhatian. Terdapat pertindihan bidang kuasa di antara JPM dan KPWKM, di mana PERMATA sebenarnya lebih sesuai diletakkan di bawah KPWKM. Kedua, PERMATA merupakan agensi yang bertanggungjawab dalam kelayakan para pengasuh dan penjaga melalui kursus asuhan dan didikan awal PERMATA. PERMATA sepatutnya memainkan peranan sebagai sebuah agensi yang merancang serta melakukan koordinasi antara agensi kerajaan serta pihak lain yang terlibat dalam asuhan kanak-kanak dan pendidikan awal kanak-kanak dan bukannya satu operator yang bersaing dengan pusat asuhan dan pusat pendidikan awal yang lain. Memandangkan setiap pengasuh dan penjaga kanak-kanak wajib mengikut kursus asuhan dan didikan awal PERMATA sebelum layak berkhidmat di taska berdaftar, ini menunjukkan bahawa PERMATA merupakan salah satu agensi yang berkuasa atau terlibat dalam mengawal selia sektor asuhan dan pendidikan awal kanak-kanak. Oleh itu, sekali lagi saya berpendapat bahawa PERMATA sepatutnya dipindahkan ke KPWKM supaya berfungsi sebagai sebuah agensi yang membuat perancangan dan koordinasi dalam sektor ini dan bukannya menubuhkan taska dan tabika sendiri di merata- rata tempat untuk bersaing dengan taska dan tabika yang lain, merebut sumber dengan taska dan tabika swasta dan mengekang kewujudan mereka. Ketiga, Kementerian Pembangunan Wanita, Keluarga dan Masyarakat melalui Jabatan Kebajikan Masyarakat mempunyai rekod-rekod terperinci untuk mengenal pasti sasaran yang sepatutnya menikmati Program PERMATA. Maka, jika tanggungjawab untuk mengendalikan PERMATA diberikan kepada KPWKM, sasaran dan objektif PERMATA dapat dilaksanakan tanpa sebarang keraguan. Tuan Yang di-Pertua, persoalan saya ialah jika saya boleh senaraikan beberapa rasional mengapa PERMATA perlu dipertanggungjawabkan kepada Kementerian Pembangunan Wanita, Keluarga dan Masyarakat, apakah rasional Kerajaan Persekutuan tetap berdegil untuk meletakkan PERMATA di bawah tanggungjawab Jabatan Perdana Menteri?. Soalan tambahan saya Tuan Yang di-Pertua ialah, adakah benar kelayakan para pengasuh dan penjaga PERMATA ialah hanya wajib lulus dalam Sijil Pelajaran Malaysia (SPM) dan kursus asuhan dan didikan awal PERMATA? Adakah juga benar hanya terdapat 1,551 daripada 18,769 orang pengasuh yang mempunyai ijazah? Bermaksud, yang mempunyai ijazah hanya 1,551 sahaja daripada jumlah 18,769. Anggaran yang agak jauh. Bagaimana seseorang yang berkelayakan SPM sahaja diberikan kepercayaan yang begitu tinggi untuk membimbing dan mendidik kanak-kanak pada peringkat awal?.